OBRAZAC IZVJEŠTAJA O PROVEDENOM SAVJETOVANJU

	IZVJEŠĆE O PROVEDENOM SAVJETOVANJU SA ZAINTERESIRANOM JAVNOŠĆU

	Naslov dokumenta
	Odluka o dodjeli stipendija učenicima i studentima Grada Svete Nedelje 

	Stvaratelj dokumenta, tijelo koje provodi savjetovanje
	Upravni odjel za opće poslove, lokalnu i mjesnu samoupravu, društvene djelatnosti i nabavu

	Svrha dokumenta
	Grad Sveta Nedelja svake godine u proračunu Grada osigurava ukupan novčani iznos za dodjelu stipendija učenicima i studentima s područja Grada Svete Nedelje. Stipendije se dodjeljuju na temelju javnog natječaja kojeg raspisuje Gradonačelnik Grada Svete Nedelje, te se istim propisuju uvjeti i kriteriji dodjele stipendija.
Budući da do sada općim aktom nisu bili propisani kriteriji i uvjeti dodjele stipendija, da bi se donio takav akt potrebno je izraditi prijedlog akta, provesti javno savjetovanje o istom prijedlogu i predložiti Gradskom vijeću Grada Svete Nedelje donošenje istog.
Nakon zaprimanja mišljenja nadležnih tijela i zainteresirane javnosti,  predstavničko tijelo Grada Svete Nedelje će razmotriti prijedlog odluke i donijeti odluku o istome.

	Vrsta dokumenta
	Odluka  

	Naziv nacrta zakona, drugog propisa ili akta
	Odluka o dodjeli stipendija učenicima i studentima Grada Svete Nedelje  

	Jedinstvena oznaka iz Plana donošenja zakona, drugih propisa i akta objavljenog na internetskim stranicama vlade
	-

	Naziv tijela nadležnog za izradu nacrta
	Upravni odjel za opće poslove, lokalnu i mjesnu samoupravu, društvene djelatnosti i nabavu  

	Koji su predstavnici zainteresirane javnosti bili uključeni u postupak izrade odnosno u rad stručne radne skupine za izradu nacrta?
	Građanski sektor

	Je li nacrt bio objavljen na internetskim stranicama ili na drugi odgovarajući način? 

Ako jest, kada je nacrt objavljen, na kojoj internetskoj stranici i koliko je vremena ostavljeno za savjetovanje?
Ako nije, zašto?

	Koji su predstavnici zainteresirane javnosti dostavili svoja očitovanja?
	Vesna Arežina

	Primjedbe koje su prihvaćene




























Primjedbe koje nisu prihvaćene i obrazloženje razloga neprihvaćanja
	Primjedba koja se prihvaća:
„članak 7. - Polaznicima srednjih glazbenih škola onemogućuje se prijava na natječaj. Ova odredba osobito pogađa učenike koji paralelno pohađaju redovnu srednju školu i srednju glazbenu školu. Takvi učenici imaju značajno povećano obrazovno opterećenje, dodatne sate nastave, individualno vježbanje, ispite i nastupe te ulažu dodatni trud i vrijeme u svoje obrazovanje. Njihov bi se trud i postignuća trebali prepoznati i vrednovati, a ne biti razlog za isključenje iz mogućnosti ostvarivanja stipendije.“

U članku 7. Odluke brišu se riječi „te polaznici srednjih glazbenih škola“ i stavlja se točka iza riječi „inozemstvu“ čime se jasno naznačuje da prijavu mogu podnijeti i učenici koji pohađaju srednju glazbenu školu kao redovnu školu.
U članku 7. dodaje se novi stavak 2. koji glasi:
„Na natječaj za dodjelu stipendija ne mogu se prijaviti polaznici srednjih glazbenih škola, koji iste pohađaju uz redovne srednje škole, a na temelju upisa i ocjena srednjih glazbenih škola.“

U vezi s navedenim, a da bi se dodatno bodovalo pohađanje glazbene škole uz redovnu školu, dodaje se u prijedlogu Odluke u tablici u  članku 15. stavku 2. novi redak pod rednim brojem 11. koji glasi:
„11. Pohađanje srednje glazbene škole (uz redovnu srednju školu) 1 bod.“











Primjedba koja se ne prihvaća:
„Predlaže se preispitivanje kriterija izvrsnosti za učenike jer je trenutno postavljeni sustav preuzak i ne odražava u dovoljnoj mjeri različite oblike izvrsnosti učenika. Posebno se predlaže smanjenje minimalnog praga prosječne ocjene s 4,80 na 4,50 ili 4,60 kao što ima većina gradova i općina u Republici Hrvatskoj. Prag od 4,80 predstavlja vrlo visok kriterij i isključuje velik broj učenika koji ostvaruju također izvrstan školski uspjeh. Snižavanjem praga omogućilo bi se većem broju uspješnih učenika sudjelovanje u natječaju, čime bi se učenike dodatno potaknulo i motiviralo na kontinuirani rad, napredovanje i ostvarivanje što boljih rezultata. Trenutna odluka omogućuje da učenik s prosjekom 4,70 + vrhunskim sportskim/glazbenim/natjecateljskim rezultatima, koji je volonter na različitim eventima,  nema nikakvu mogućnost, dok učenik s 4,80 bez ikakvih dodatnih postignuća može konkurirati.
Stoga je potrebno uvesti širi sustav dodatnog bodovanja kojim bi se, osim školskog uspjeha, vrednovali rezultati na županijskim, državnim i međunarodnim natjecanjima, sportska postignuća, glazbeno obrazovanje i rezultati na glazbenim natjecanjima, umjetnička postignuća, STEM i informatička postignuća te druge relevantne izvannastavne aktivnosti, kao i aktivnosti od društvenog značaja posebice u lokalnoj zajednici, primjerice volontiranje, sudjelovanje u kulturnim i društvenim projektima lokalne zajednice te druge aktivnosti kojima se doprinosi dobrobiti lokalne zajednice. 
Kriterij izvrsnosti trebao bi prepoznati cjelokupnu izvrsnost učenika, a ne isključivo prosjek ocjena. Niži ulazni prag uz odgovarajuće dodatno bodovanje omogućio bi pravedniji, uključiviji i motivirajući sustav dodjele stipendija.”

Primjedba se ne prihvaća jer je prag minimalne prosječne ocjene od 4,80 propisan kao rezultat dosadašnjeg iskustva u provedbi ove vrste natječaja i rezultat je prakse. Naime, učenika srednjih škola koji se prijavljuju na natječaj za dodjelu stipendije na temelju kriterija izvrsnosti i koji zadovoljavaju uvjet prosječne ocjene 4,80 ima dosta veliki broj, te neki od njih ostanu i ispod crte na listi kandidatata te ne ostvare stipendiju.  Zbog toga nije potrebno dodatno snižavati kriterij minimalnog praga prosječne ocjene. Nije potrebno niti uvoditi i širiti sustav bodovanja jer su u članku 15. prijedloga Odluke jasno propisuje da učenici srednjih škola mogu ostvariti dodatne bodove na temelju rezultata na državnim odnosno međunarodnim natjecanjima, što su mjerljivi rezultati i jednako su dostupni svima. 

Primjedba koja se ne prihvaća:
„članak 15. - Neujednačeno vrednovanje dodatne izvrsnosti učenika i studenata
Potrebno je dodatno razmotriti način bodovanja učenika i studenata. Prema predloženom čl.15., prosječna ocjena učenika predstavlja osnovne bodove, ali učenici ne ostvaruju dodatne bodove za prosjek viši od propisanog minimuma. Tako učenik s prosjekom 4,80 i učenik s prosjekom 5,00, uz jednaka ostala postignuća, ne dobivaju dodatne bodove zbog razlike u školskom uspjehu.
Istodobno se studentima dodatno boduje ostvarivanje većeg broja ECTS bodova: za 55–57 ECTS bodova ostvaruje se 1 bod, za 58–60 ECTS bodova 2 boda, a za više od 60 ECTS bodova 3 boda.“

Osnovni bodovi koje učenici ostvare temeljem prosječne ocjene ostvarene u prethodnoj godini  školovanja zaokruženoj na dvije decimale predstavlja dovoljan razlikovni kriterij za rangiranje istih na listi kandidata za dodjelu stipendija. Kako je već navedeno, dodatne bodove učenici mogu ostvariti na temelju rezultata na natjecanjima, a sada prema novom prijedlogu i na temelju pohađanja srednje glazbene škole. 





	Troškovi provedenog savjetovanja
	Provedba javnog savjetovanja nije iziskivala dodatne financijske troškove

